**Belfastin yliopisto** (engl. *Queen’s University Belfast*, virallisesti *The Queen’s University of Belfast*) on Belfastissa Pohjois-Irlannissa sijaitseva yliopisto. Se on perustettu vuonna 1845.

Belfastin yliopisto on osa 24 brittiläisestä yliopistosta koostuvaa Russell-ryhmä.

Historia
--------

Belfastin yliopiston edeltäjä, Belfast Academical Institution, perustettiin vuonna 1810, ja se on edelleen olemassa toisen asteen oppilaitoksena nimellä Royal Belfast Academical Institution. Nykyinen yliopisto perustettiin nimellä Queen’s College, Belfast vuonna 1845 osaksi Irlannin Queen’s Universityä, johon kuuluivat myös Corkin ja Galwayn samannimiset colleget. Queen’s University perustettiin tunnustuksettomaksi yliopistoksi vastapainoksi Dublinin Trinity Collegelle, joka oli anglikaaninen yliopisto. Yliopisto on nimetty sen perustamisajankohtana hallinneen kuningatar Viktorian kunniaksi. Yliopiston päärakennuksen suunnitteli vuonna 1849 arkkitehti Charles Lanyon.

Yliopiston ensimmäisenä toimintavuonna opiskelijoita oli 90. Vuoteen 1909 mennessä opiskelijoiden määrä oli kasvanut 600:aan.

Vuonna 1879 Queen’s Universityn tilalle perustettiin Royal University, joka lakkautettiin vuonna 1908, jolloin sen tilalle perustettiin itsenäiset yliopistot Belfastin yliopisto ja Irlannin kansallinen yliopisto.

Hallinto
--------

Yliopisto käsittää 15 laitosta, jotka toimivat kolmen tiedekunnan alaisuudessa:

* taiteiden sekä humanististen ja yhteiskunnallisten tieteiden tiedekunta
* tekniikan ja fysikaalisten tieteiden tiedekunta
* lääketieteen, terveystieteiden ja biologian tiedekunta

Tiedekuntien lisäksi yliopistossa toimii eräitä tutkimuslaitoksia.

Yliopistoa johtaa muodollisesti kansleri, jossa virassa on tammikuusta 2020 lähtien toiminut Hillary Clinton. Tosiasiallinen johtaja on kuitenkin varakansleri, jona on elokuusta 2018 lähtien toiminut Ian Greer.

Yliopiston toimintaa säätelee monarkin myöntämä peruskirja sekä sen nojalla annetut säännöt ja työjärjestys. Nykyisen peruskirjan on antanut kuningatar Elisabet II vuonna 2015. Yliopiston päättävä elin on senaatti, jonka jäseninä on yliopiston henkilökuntaa ja opiskelijoita.

Opetus ja opiskelijat
---------------------

The Guardian on sijoittanut Belfastin yliopiston brittiläisten yliopistojen vertailussa sijalle 33, The Times sijalle 24 ja Complete University Guide sijalle 34. Maailmanlaajuisessa vertailussa se on sijoitettu Shanghai Rankingissa sijalle 401–500, CWTS Leiden Rankingissa sijalle 420, QS World University Rankingsissa sijalle 216 ja Times Higher Educationin vertailussa sijalle 201–250.

Valtaosa yliopiston opiskelijoista on kotoisin Pohjois-Irlannista, ja vuonna 2007 opiskelemaan hyväksytyistä 99,5 prosenttia on opiskellut valtion ylläpitämissä kouluissa. Vuonna 2015 yliopisto hyväksyi opiskelijoikseen 86,1 prosenttia hakijoista.

Belfastin yliopiston ylioppilaskunnan jäseniä ovat automaattisesti kaikki yliopiston opiskelijat, jotka valitsevat sen edustajiston, joka taas valitsee ylioppilaskunnan hallituksen.

Alumnit
-------

Belfastin yliopiston entisiin opiskelijoihin lukeutuvat muiden muassa Irlannin entinen presidentti presidentti Mary McAleese, nobelistit runoilija Seamus Heaney ja poliitikko David Trimble, poliitikot Reg Empey, Mark Durkan, Nigel Dodds, Conor Murphy ja Eoin MacNeill, näyttelijät Liam Neeson ja Stephen Rea, fyysikko John Stewart Bell, virologi Thomas Henry Flewett, lääkäri John Bodkin Adams sekä virkamies Robert Hart.

Lähteet
-------

1. 1 2 3  History and heritage Belfastin yliopisto.  Arkistoitu 6.4.2022. Viitattu 6.4.2022. (englanniksi)
2. 1 2  Faculties and Schools Belfastin yliopisto.  Arkistoitu 6.4.2022. Viitattu 6.4.2022. (englanniksi)
3. ↑  Hillary Clinton appointed chancellor of Queen's University, Belfast *BBC News*.  2.1.2020.  Arkistoitu 6.4.2022. Viitattu 6.4.2022. (englanniksi)
4. ↑  President and Vice-Chancellor Belfastin yliopisto.  Arkistoitu 6.4.2022. Viitattu 6.4.2022. (englanniksi)
5. ↑  University Governance Belfastin yliopisto.  Arkistoitu 6.4.2022. Viitattu 6.4.2022. (englanniksi)
6. ↑  Charter and Statutes (PDF) Belfastin yliopisto. Viitattu 6.4.2022. (englanniksi)
7. ↑  Senate Profiles Belfastin yliopisto.  Arkistoitu 6.4.2022. Viitattu 6.4.2022. (englanniksi)
8. ↑  The best UK universities 2022 – rankings *The Guardian*.  11.9.2021.  Arkistoitu 6.4.2022. Viitattu 6.4.2022. (englanniksi)
9. ↑  Good University Guide 2022 *The Times*.  Arkistoitu 6.4.2022. Viitattu 6.4.2022. (englanniksi)
10. ↑  University League Tables 2022 *Complete University Guide*.  Arkistoitu 6.4.2022. Viitattu 6.4.2022. (englanniksi)
11. ↑  2021 Academic Ranking of World Universities *shanghairanking.com*.  Arkistoitu 6.4.2022. Viitattu 6.4.2022. (englanniksi)
12. ↑  CWTS Leiden Ranking 2021 Leidenin yliopisto.  Arkistoitu 6.4.2022. Viitattu 6.4.2022. (englanniksi)
13. ↑  QS World University Rankings 2022 *topuniversities.com*. Quacquarelli Symonds.  Arkistoitu 6.4.2022. Viitattu 6.4.2022. (englanniksi)
14. ↑  World University Rankings 2022 Times Higher Education.  Arkistoitu 6.4.2022. Viitattu 6.4.2022. (englanniksi)
15. ↑  Sunday Times University Guide (PDF) *extras.timesonline.co.uk*.  2007.  Arkistoitu 16.1.2007. Viitattu 6.4.2022. (englanniksi)
16. ↑  More state pupils in universities *BBC News*.  19.7.2007.  Arkistoitu 6.4.2022. Viitattu 6.4.2022. (englanniksi)
17. ↑  Gurney-Read, Josie: Which elite universities have the highest offer rates? *The Telegraph*.  19.10.2016.  Arkistoitu 25.6.2020. Viitattu 6.4.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Belfastin yliopisto**.
* Yliopiston sivusto

|  |  |  |  |  |
| --- | --- | --- | --- | --- |
| 

| * n
* k
* m
Russell-ryhmä |
| --- |
|  |
| Yliopistot | 
* Belfastin yliopisto
* Birminghamin yliopisto
* Bristolin yliopisto
* Cambridgen yliopisto
* Cardiffin yliopisto
* Durhamin yliopisto
* Edinburghin yliopisto
* Exeterin yliopisto
* Glasgow’n yliopisto
* Imperial College London
* King’s College London
* Leedsin yliopisto
* Liverpoolin yliopisto
* London School of Economics and Political Science
* Manchesterin yliopisto
* Newcastlen yliopisto
* Nottinghamin yliopisto
* Oxfordin yliopisto
* Queen Maryn yliopisto
* Sheffieldin yliopisto
* Southamptonin yliopisto
* University College London
* Warwickin yliopisto
* Yorkin yliopisto

 |

 |